Diari Oficial de la Generalitat Valenciana


Sumari del DOGV 7219, del 21-02-2014 (2014/1437)

RESOLUCIÓ de 12 de febrer de 2014, del director general d'Obres Públiques, Projectes Urbans i Vivenda, sobre delegació de competències.
---------------------------------------------------------------------------------------------------------------------------------------

### Dades del document

Número de DOGV
:   7219

Data del DOGV
:   21-02-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/1437


Data del document
:   12-02-2014

Organisme emissor
:   Entitat d'Infraestructures de la Generalitat (EIGE)

Tipus de document
:   Resolució

RESOLUCIÓ de 12 de febrer de 2014, del director general d'Obres Públiques, Projectes Urbans i Vivenda, sobre delegació de competències. [2014/1437]  
La disposició addicional tercera de la Llei 14/2003, de 10 d'abril, de Patrimoni de la Generalitat atribuïx a la conselleria competent per raó de la matèria l'exercici de les facultats que l'esmentada norma legal atribuïx a la conselleria competent en matèria de patrimoni en relació amb el patrimoni del sòl afecte actuacions urbanístiques i el de promoció pública de la vivenda.  
Que el Decret 75/2007, de 18 de maig, del Consell, pel que s'aprova el Reglament de Protecció Pública a la Vivenda atribuïx, a la direcció general competent en matèria de vivenda, facultats diverses amb relació al patrimoni de promoció pública de vivenda de la Generalitat Valenciana.  
L'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú establix que els òrgans de les diferents administracions públiques podran delegar l'exercici de les competències que tinguen atribuïdes en altres òrgans de la mateixa administració, encara que no siguen jeràrquicament dependents, o de les entitats de dret públic vinculades o dependents d'aquelles.  
L'article 63.1 de la Llei 5/1983, de 30 de desembre, del Consell, establix que l'exercici de les competències pròpies de cada òrgan podrà ser delegat per este en l'òrgan jeràrquic immediat inferior, llevat que per l'aplicació del principi d'eficàcia siga aconsellable atribuir-lo a un altre òrgan, sense que siga possible la delegació de competències delegades; establint-se en el número 6 del mateix precepte que les delegacions i les seues renovacions hauran de ser publicades en el Diari Oficial de la Comunitat Valenciana, i en les resolucions adoptades per delegació haurà de fer-se constar este fet.  
Atenent a l'habilitació que em conferix la normativa exposada i a fi d'agilitzar l'atorgament de les escriptures públiques de compravenda de les vivendes de promoció pública de la Generalitat i l'elevació a pública dels contractes ja subscrits i d'acord amb el principi d'eficàcia que regix l'actuació de les administracions públiques, es considera oportú delegar l'exercici de determinades facultats que m'atribuïx la normativa en matèria de vivendes del patrimoni de promoció pública de la Generalitat Valenciana, en la Direcció General de l'Entitat d'Infraestructures de la Generalitat, com a entitat de dret públic adscrita a la Conselleria d'Infraestructures, Territori i Medi Ambient a què correspon la gestió i administració del patrimoni de promoció pública de la Generalitat Valenciana.  
  
En virtut d'això, de conformitat amb el que disposa l'article 13 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i fent ús de les facultats que em conferix l'article 63 de la Llei 5/1983, de 30 de desembre, del Consell, resolc:  
  
Primer  
Delegar l'exercici de competències que esta Direcció General ostenta per virtut del Decret 75/2007, de 18 de maig, el Consell, pel qual s'aprova el Reglament de Protecció Pública de Vivenda, per a l'atorgament de les escriptures de compravenda, cartes de pagament i elevació a públic dels contractes de vivenda del patrimoni de promoció pública de la Generalitat Valenciana, en el titular de la Direcció General de l'Entitat d'Infraestructures de la Generalitat.  
  
Segon  
En l'atorgament de les escriptures públiques de compravenda i d'elevació a públic dels contractes de vivendes del patrimoni de promoció pública de la Generalitat Valenciana que s'atorguen en l'exercici de les competències delegades per esta resolució s'haurà d'indicar expressament esta circumstància per mitjà de la menció d'esta resolució i de la seua data de publicació en el Diari Oficial de la Comunitat Valenciana, en compliment d'allò que s'ha previst per l'article 13.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es consideraran atorgades per l'òrgan delegatori.  
  
Tercer  
La present resolució produirà efectes a partir de l'endemà de la seua publicació en el Diari Oficial de la Comunitat Valenciana.  
  
València, 12 de febrer de 2014.- El director general d'Obres Públiques, Projectes Urbans i Vivenda: José Vicente Dómine Redondo.